ભોપાલ: અમેરિકાના વોશિંગ્ટન ડીસીના રસ્તાઓની તુલનાએ મધ્ય પ્રદેશના રસ્તાઓ વધુ સારા છે એવું જણાવીને વિવાદમાં ઘેરાયેલા મધ્ય પ્રદેશના મુખ્યપ્રધાન શિવરાજસિંહ ચૌહાણે ફરી એકવાર સાફ સફાઈ અને સ્વચ્છતાની બાબતમાં ન્યૂયોર્કની મધ્ય પ્રદેશ સાથે તુલના કરી છે. અમેરિકન યાત્રા કરીને રવિવારે પરત આવેલા મુખ્યપ્રધાન શિવરાજસિંહ ચૌહાણે જણાવ્યું હતું કે ઈન્દોર અને ભોપાલ ન્યૂયોર્કથી વધુ સ્વચ્છ છે. સ્વચ્છતાની બાબતમાં ન્યૂયોર્ક કરતા મધ્યપ્રદેશનું ઈન્દોર શહેર પહેલા ક્રમે આવે છે અને ભોપાલ બીજા ક્રમે છે.